VSA: Vyf vas wat brug wou opblaas | Nuus24
VSA: Vyf vas wat brug wou opblaas
Noord-Ierland: Groot bom in bussie gevind
Nigerië: Bom ontplof by koerant se kantore
Troepe vind 'bom-fabriek' van Boko Haram
Washington – Vyf mans wat glo 'n brug naby Cleveland in die VSA wou opblaas, is in hegtenis geneem, het Amerikaanse owerhede gesê.Die FBI het Dinsdag gesê daar is geen gevaar vir die publiek nie omdat die ploftoestelle wat die mans vir die aanval wou gebruik, nie werk nie, aangesien dit deur 'n werknemer van die FBI wat onder 'n dekmantel gewerk het, beheer word.Drie mans is Maandag in hegtenis geneem op aanklagte van sameswering en pogings om plofstof te gebruik om skade aan te rig aan eiendom. Die aanklagte teen die ander twee mans is nog nie bekend nie. Die mans se ouderdom wissel van 20 tot 35. Owerhede sê minstens drie van die mans is selfverklaarde anargiste en word nie met internasionale terrorisme verbind nie.Die FBI sê die mans wou glo die brug oor die Cuyahoga Valley- nasionale park suid van Cleveland opblaas.– Volg Nuus24 op Twitter.
Lees meer oor: vsa | cleveland | misdaad VOLGENDE OP NUUS24X